EUaj registaroj trude akceptigas la subskribon de ACTA spite protestegojn

Anti-Counterfeiting Trade Agreement (ACTA)

La registaroj de la EUaj landoj hodiaŭ decidis subskribii la ege kontraŭata ACTA-traktaton, pri kiu ekde 2008 estis sekrete traktata. La traktato pri la protektado de patentaj kaj aŭtoraj rajtoj estos subskribata de EU dum la kunveno de la Mondokomerca organizaĵo. Bart Staes (Verdula Eŭropa Parlamentano) koleras kontraŭ la estonta subskribo.

"Silente la Eŭropaj registaroj proksimigas la aprobon de ACTA per plia paŝo." diras Staes. 
"Tio laŭ fia maniero estas laŭdezire de la mistera agado ĉirkaŭ la estigo de tiu nedezirata traktato. Diversaj sciencaj esploroj elmontris, ke ACTA jen kaj jen malrespektas konstituciajn rajtojn provante daŭrigi la malnoviĝintajn enspezigajn modelojn de grandaj firmaoj. Ankaŭ estas demandoj pri la justeco de la sekretigo de intertraktaj dokumentoj."

"ACTA minacas trudi policanan taskon al interretperantoj. Ili estos premegataj kunlabori en la punado de siaj propraj klientoj, se tiuj elŝutus protektatan verkon," plue diras Staes. 
"Ĉe ĉi ĉio apenaŭ enkalkuliĝas la rajtoj de civitanoj, tiele tre malfaciliĝos sukcese kontraŭi troigitajn pretendojn pri malprofitoj de la amuzindustrio. Ankaŭ la provizado de malmultekostaj sanigiloj en evolulandoj iĝos frustra pro ACTA. La traktato malbonas por noviĝo, malbonas por nia konkurenca pozicio kaj malbonas por la informa libereco kaj privateco de civitanoj."

Post la subskribo ACTA estos por aprobo antaŭmetata al la Eŭropa Parlamento kaj al la naciaj parlamentoj de la 27 EUaj landoj. Staes: "La Verdula frakcio volas, ke la Eŭropa Parlamento antaŭe igas ekzameni la efikon de ACTA sur niaj konstituciaj rajtoj pere de la plej aŭtoritata institucio, la Eŭropa Kortumo pri Justico."

http://www.greens-efa.eu/de/durchsetzung-von-marken-und-urheberrecht-5090.html
Tie oni trovas aliajn chi-rilatojn dokumentojn pri ACTA
- Dosiero de la Verdula Frakcio en la Eŭropa Parlamento pri ACTA
- Studo pri la efiko de ACTA sur la konstituciaj rajtoj
- Studo pri la efiko de ACTA sur sanigiloj